محمد بن ابی بکر بن جماعہ

ابو عبد اللہ عز الدین محمد بن ابی بکر بن عبد العزیز بن محمد بن ابراہیم کنانی حموی، مصری ( ینبع 749ھ / 1248ء - قاہرہ 819ھ / 1416ء) ، جو ابن جماعہ کے نام سے مشہور تھے ۔ وہ ایک فقیہ، اصولی اور لغوی عالم تھے، جن کا تعلق شامی شہر حماہ سے تھا۔ وہ بحیرہ احمر کے کنارے واقع شہر ینبوع میں پیدا ہوئے۔ بعد ازاں قاہرہ منتقل ہوئے اور وہیں سکونت اختیار کی۔ بڑی عمر میں تعلیم حاصل کی، ایک ماہ میں قرآن حفظ کیا اور مختلف علوم میں مہارت حاصل کی۔قاہرہ میں ہی قیام کے دوران طاعون کا شکار ہو کر وفات پا گئے۔
 حالات زندگی 
محمد بن ابی بکر بن عبد العزیز، المعروف بہ عز الدین، ینبوع (بحیرہ احمر کے کنارے) میں پیدا ہوئے۔ ان کا اصل تعلق شام کے شہر حماہ سے تھا۔ عز الدین نے اپنی ابتدائی زندگی ینبوع میں گزاری اور بلوغت کے بعد قاہرہ منتقل ہو گئے، جہاں انھوں نے ممتاز علما سے تعلیم حاصل کی۔ قاہرہ میں انھوں نے صرف ایک ماہ میں قرآن مجید حفظ کیا اور مختلف علوم کا مطالعہ شروع کیا۔

انھوں نے ابن خلدون، تاج الدین سبکی، بہاء الدین سبکی، ناظر الجیش اور سراج بلقینی جیسے جید علما سے استفادہ کیا۔ عز الدین نے علومِ شریعت میں فقہ، حدیث اور تفسیر کے ساتھ ساتھ زبان و ادب میں نحو، صرف، معانی، بیان اور بدیع کی تعلیم حاصل کی۔ اس کے علاوہ انھوں نے منطق، فلسفہ، جدل، طب اور کیمیا میں بھی مہارت حاصل کر کے بلند مقام حاصل کیا۔
عز الدین سے منسوب ہے کہ انھوں نے کہا: "میں پندرہ ایسے علوم جانتا ہوں جن کے نام تک میرے دور کے علما سے واقف نہیں۔" روایات کے مطابق، انھوں نے ان تمام علوم پر تصانیف لکھیں، جن کی تعداد ایک ہزار سے زیادہ بتائی جاتی ہے۔عبد الكريم الأسعد. الوسيط في تاريخ النحو العربي. دار الشروق للنشر والتوزيع - الرياض. الطبعة الأولى. ص. 218-220

ان کے علمی مقام کی بدولت ان کی شہرت مصر سے نکل کر دور دور تک پہنچی اور مختلف علاقوں سے طلبہ ان کے پاس علم حاصل کرنے آتے تھے۔ وہ طلبہ کو ابن الناظم کی شرح الفیہ ابن مالک پڑھاتے تھے۔ عز الدین نے نہ شادی کی اور نہ حج ادا کیا۔ مرجع العلوم الإسلامية، محمد الزحيلي، ص600-601

 وفات 
819ھ میں قاہرہ میں طاعون کے باعث ان کا انتقال ہوا۔
 تصانیف 
ابن جماعة کی مشہور کتابوں کے نام یہ ہیں:

1. إعانة الإنسان على أحكام السلطان
2. الأمنية في علم الفروسية 
3. المثلث في اللغة 
4. شرح جمع الجوامع (اصول فقہ) 
5. حاشية على المغني 
6. التبيين (شرح الأربعین النوویہ) 
7. لمعة الأنوار (تشریح) 
8. غاية الأماني في علم المعاني 
9. الجامع (طب) مرجع العلوم الإسلامية، محمد الزحيلي، ص600-601

 حوالہ جات 

زمرہ:1416ء کی وفیات
زمرہ:عرب ماہرین صرف و نحو
زمرہ:1348ء کی پیدائشیں
زمرہ:مصری ماہرین لسانیات
زمرہ:قرون وسطی کے عرب ماہر لسانیات
زمرہ:شافعی فقہا
زمرہ:صفحات مع ویکی ڈیٹا حوالہ جات
زمرہ:صفحات جن میں تاریخوں کے جائزے کی ضرورت ہے
زمرہ:749ھ کی پیدائشیں
زمرہ:819ھ کی وفیات